# **DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de **Comuna Cristolț,** cu sediul în loc. Cristolț, nr. 84, com. Cristolț, jud. Sălaj, județul Sălaj înregistrată la APM Salaj cu nr. 2805/31.03.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţelor Comisiei de Analiză Tehnică din data de 27.07.2023, că proiectul: ***„Asfaltare drumuri comunale și străzi în comuna Cristolț, județul Sălaj prin programul național de investiții Anghel Saligny”,*** propus a fi amplasat în loc. Cristolț și Văleni, intra- și extravilan, com. Cristolț, jud. Sălaj

***nu se supune evaluării impactului asupra mediului***

***și***

***nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct. 13 lit. a) -Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei Comunei Cristolț, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:*** Prin proiect se propun următoarele:

**~ asfaltare drumuri comunale și străzi în comuna Cristolț (**DC 48 Cristolț – Muncel și 7 străzi), pe o lungime totală L= **5451.8 m**,ocupând osuprafață de S= 29906.2 mp, care se vor realiza astfel:

|  |  |  |  |
| --- | --- | --- | --- |
| Nr. crt. | Localitate | Denumire drum comunal/stradă | Lungime (m) |
| 1 | Muncel | DC 48 Cristolț - Muncel | 3415.8 |
| 2 | Cristolț | Str. La Popică | 115 |
| 3 | Str.Titioana | 81 |
| 4 | Văleni | Str. În Dâmb | 290 |
| 5 | Str. Țara Lungă | 511 |
| 6 | Str. Iertăoaie | 667 |
| 7 | Str. La Ilieș Ioan | 141 |
| 8 | Str. Rotunda (La Pinteoaie) | 231 |
|  | **Total** |  | **5451.8** |

-lățimea părții carosabile: - l=5,50 m, pentru drum comunal;

- l=3,00÷4,00 m, pentru străzi;

- lățimea platformei: 3,00 ÷ 6,50 m;

- panta carosabil: 2,50% (pantă unică și acoperiș);

- lățimea acostamentelor: 2x0,50 m, aferent drumului comunal și 1x0,5 m, pentru str. Str.Titioana;

- panta acostamente consolidate: 2,5%;

- panta acostamente pietruite: 4,0%.

Structura rutieră a drumurilor și stăzilor propuse reabilitării se va realiza, astfel:

* 30 cm, fundație din balast prin completarea fundației din material rutier existent;
* 15 cm, strat de bază din balast stabilizat cu lianți hidraulici;
* 6 cm, strat de legătură din binder de criblură BAD 22.4;
* 4 cm, îmbrăcăminte asfaltică din beton asfaltic BA16;

**~ scurgerea apelor**:

- **amenajare șanțuri pereate**, riverane drumului comunal DC 48 Cristolt - Muncel și pentru un număr de 7 străzi în localitățile Cristolț și Văleni, pentru asigurarea scurgerii apelor meteorice spre receptori, în lungime totală L=**6332,54** m;

- **amenajare rigole ranforsate**, pentru drumului comunal DC 48 Cristolt - Muncel și pentru str. Titioana din loc. Cristolț, pentru asigurarea scurgerii apelor meteorice, în lungime totală L=**155** m;

- **amenajarea unui nr. de 14 podețe noi de traversare**, pentru asigurarea scurgerii apelor meteorice:

-**6** buc. ***podețe* *tubulare***, cu lungimea **L= 10 m**, peDC 48 Cristolț– Muncel (5 buc.) și pestr.Titioana dinloc. Cristolț (1 buc.), având coordonatele topografice Stereo 70 și următoarele caracteristici :

x1(N)= 637005.184; y1(E)= 379570.908, Dn 1000 mm, L= 10 m, la km: 0+200;

x2(N)= 636956.580; y2(E)= 379942.080, Dn 1000 mm, L= 10 m, la km: 0+580;

x3(N)= 636574.691; y3(E)= 380464.455, Dn 1000 mm, L= 10 m, la km: 1+295;

x4(N)= 636367.057; y4(E)= 380564.649, Dn 1000 mm, L= 10 m, la km: 1+530;

x5(N)= 635710.944; y5(E)= 380604.520, Dn 1000 mm, L= 10 m, la km: 2+205;

x6(N)= 635493.039; y6(E)= 381590.411, Dn 1000 mm, L= 10 m, la km: 0+026;

-**5** buc. ***podețe* *tubulare***, cu lungimea **L= 5 m**, pe toate străzile propuse asfaltării dinloc. Văleni, având coordonatele topografice Stereo 70 și următoarele caracteristici:

x7(N)= 638055.936; y7(E)= 382619.276, Dn 1000 mm, L= 5 m, la km: 0+040, str. În Dâmb;

x8(N)= 638263.675; y8(E)= 382961.691, Dn 1000 mm, L= 5 m, la km: 0+075, str. Țara Lungă;

x9(N)= 638580.070; y9(E)= 383110.204, Dn 1000 mm, L= 5 m, la km: 0+235, str. Iertăoaie;

x10(N)= 638532.506; y10(E)= 383407.065, Dn 1000 mm, L= 5 m, la km: 0+004, str. La Ilieș Ioan;

x11(N)= 637612.478; y11(E)= 383336.134, Dn 1000 mm, L= 5 m, la km: 0+002, str. La Pinteoaie;

-**3** buc. ***podețe dalate tip D3***, pe str. În Dâmb (1 buc.) și pe str. La Pinteoaie (2 buc.) din loc. Văleni, având coordonatele topografice Stereo 70 și următoarele caracteristici:

x12(N)= 638038.031; y12(E)= 382646.083, dalat tip D3, L= 6,40 m, la km: 0+005, str. În Dâmb;

x13(N)= 637585.494; y13(E)= 383283.693, dalat tip D3, L= 6,40 m, la km: 0+060, str. La Pinteoaie;

x14(N)= 637481.992; y14(E)= 383283.184, dalat tip D3, L= 6,40 m, la km: 0+170, str. La Pinteoaie;

- **construire 2 poduri noi**, în intravilanul localitățilorCristolț(în imediata apropriere a drumului județean DJ110D) și Văleni, comuna Cristolț, jud. Sălaj, peste cursurile de apă v.Cristolțel (cod cadastral: II-1.046.01.00.00.0), și v.Solona (cod cadastral: II-1.046.00.00.00.0), astfel:

|  |  |  |  |
| --- | --- | --- | --- |
| **Amplasare poduri** | **Coordonate topografice Stereo 70** | | **Qmax.1%**  **m3/s** |
| *în ax* | |
| Pod nou (Pod pe Luncă) în intravilanul localității **Cristolț**, *comuna Cristolț, județul Sălaj*, peste cursul de apă v.Cristolțel (II-1.046.01.00.00.0) în imediata apropriere a drumului județean DJ110D | X(N)=637099.889 | Y(E)=381497.694 | 61,2 |
| Pod nou în intravilanul loc. **Văleni**, *comuna Cristolț, județul Sălaj*, peste cursul de apă v.Solona (II-1.046.00.00.00.0) | X(N)=637153.734 | Y(E)=382771.388 | 57,0 |

**După execuția cele 2 poduri, lucrările de traversare a cursurilor de apă vor avea următoarele caracteristici tehnice:**

* **Pod peste cursul de apă v.Cristolțel, loc. Cristolț** **:**

Lungime

• Lungimea totală a podului: Ltot=12.00m, cu o deschidere de calcul de Lc=9.50m.

• Lumina podului în sens longitudinal, 9.00m.

Lățime

În sens transversal, podul va avea lăţimea totală de B=6.20m, delimitând:

• partea carosabilă, 1 x 5.00m;

• grinzi parapet de siguranță, 2 x 0.60m;

- podul va avea panta transversală tip acoperis de 2,00% înspre borduri;

- clasa de încărcare: LM1, LM2 (Convoi A30, V80) ;

- oblicitate: normal pe albia v.Cristolțel;

- cotă talveg: +284,26 mdMN;

- cotă indrados suprastructură pod nou: +286,88 mdMN;

- cotă nivel apă aferent Q 1%: +286.082 mdMN;

- înălțimea de liberă trecere a apei Q1%: 0,798 m.

**Suprastructura și calea pe pod**

Suprastructura podului se va realiza din:

- 9 buc.grinzi prefabricate din beton precomprimat tip ꓕ, h=42cm și L=10.00m, așezate interax la o distanță 62cm pe mortar de ciment;

- placă de suprabetonare din beton armat, clasa C30/37, cu grosime variabilă de 15÷25cm pentru asigurarea pantei de 2% în profil transversal, tip acoperiș;

- strat de hidroizolaţie cu protecţie încorporată;

- 2 buc. grinzi marginale (L=12 m, l=0.60 m, h= 0.50 m) pe care se prevăd parapete metalice de siguranță combinat;

- între grinzile marginale și partea carosabilă, se prevăd borduri mici prefabricate din beton, 20x25x50cm;

- calea pe pod, se va realiza pe îmbrăcăminte asfaltică compusă din 2 straturi cu grosimea de 4cm BAP 16, fiecare .

**Infrastructura podului**

Infrastructura podului se va realiza astfel:

- 2 buc. culeei, din beton armat C25/30 cu fundare directă din beton simplu, clasa C20/25, având fundațiile cu dimensiunile de 5,70x2,50x2,50m respectiv elevațiile cu lungimea de 5,60m și înălțimea de 3,00 m ;

- culeele vor avea ziduri întoarse scurte de 50cm, se vor hidroizola cu 2 straturi de bitum filerizat sau membrană pentru zonele în contact cu pământul și se prevăd drenuri pe spatele elevațiilor.

**Lucrări în albie, racordarea cu terasamentele, scurgerea apelor** de pe suprafața podului

- racordarea podului cu malurile cursului de apă se va realiza cu ajutorul a 4 aripi din beton armat;

- evacuarea apelor de pe pod se va realiza prin asigurarea pantelor transversale (2 x 2.00 %) și longitudinale pe lângă bordură și vor ajunge în emisar prin sistemul de scurgere al rampelor de acces;

- albia se va perea cu beton C20/25 (având grosimea 20 cm, așezat pe un strat de 15 cm grosime de balast) și va fi mărginită amonte si aval de câte un pinten din beton îngropat cu dimensiunile de 10x0,5x1,20m. În aval de pintenul îngropat, se va realiza o zonă de liniștire din anrocamente din piatră de mari dimensiuni pe o lungime de 3m.

**Rampe de acces**

Pentru racordarea podului nou cu drumurile existente, rampele de acces pe pod se vor amenaja astfel:

-pe o lungime de 30m aferent malul stâng și de 5m aferent malul drept, partea carosabilă va avea lățimea de 1 x 4.00 m;

-cu îmbrăcăminte permanentă din beton asfaltic 2 straturi cu grosimea de 4cm BAP 16, fiecare;

-racordarea de la sistemul rutier de pe rampe la suprastructura podului se va realiza cu ajutorul a două perne din balast armate cu geogrilă peste care se așterne sistemul rutier;

**Variantă de circulaţie pe timpul execuţiei**

Pe timpul execuţiei lucrărilor, traficul rutier se va devia pe rute ocolitoare.

Lucrările provizorii se vor semnaliza corespunzător normelor în vigoare pe timpul execuţiei.

* **Pod peste cursul de apă v.Solona, loc. Văleni** **:**

Lungime

* Lungimea totală a podului: Ltot=12.00m, cu o deschidere de calcul de Lc=9.50m.
* Lumina podului în sens longitudinal, 9.00m.

Lățime

* În sens transversal, podul va avea lăţimea totală de B=6.20m, delimitând:
* partea carosabilă, 1 x 5.00m;
* grinzi parapet de siguranță, 2 x 0.60m;

- podul va avea panta transversală tip acoperis de 2,00% înspre borduri;

- clasa de încărcare: LM1, LM2 (Convoi A30, V80);

- oblicitate: normal pe albia v.Solona;

- cotă talveg: +315,47 mdMN;

- cotă indrados suprastructură pod nou: +317,724 mdMN;

- cotă nivel apă aferent Q 1%: +316.894 mdMN;

- înălțimea de liberă trecere a apei Q1%: 0,83 m.

**Suprastructura și calea pe pod**

Suprastructura podului se va realiza din:

- 9 buc.grinzi prefabricate din beton precomprimat tip ꓕ, h=42cm și L=10.00m, așezate interax la o distanță 62cm pe mortar de ciment;

- placă de suprabetonare din beton armat, clasa C30/37, cu grosime variabilă de 15÷25cm pentru asigurarea pantei de 2% în profil transversal, tip acoperiș;

- strat de hidroizolaţie cu protecţie încorporată;

- 2 buc. grinzi marginale (L=12 m, l=0.60 m, h= 0.50 m) pe care se prevăd parapete metalice de siguranță combinat;

- între grinzile marginale și partea carosabilă, se prevăd borduri mici prefabricate din beton, 20x25x50cm;

- calea pe pod, se va realiza pe îmbrăcăminte asfaltică compusă din 2 straturi cu grosimea de 4cm BAP 16, fiecare .

**Infrastructura podului**

Infrastructura podului se va realiza astfel:

- 2 buc. culeei, din beton armat C25/30 cu fundare directă din beton simplu, clasa C20/25, având fundațiile cu dimensiunile de 5,70x2,50x2,50m respectiv elevațiile cu lungimea de 5,60m și înălțimea de 3,00 m ;

- culeele vor avea ziduri întoarse scurte de 50cm, se vor hidroizola cu 2 straturi de bitum filerizat sau membrană pentru zonele în contact cu pământul și se prevăd drenuri pe spatele elevațiilor.

**Lucrări în albie, racordarea cu terasamentele, scurgerea apelor** de pe suprafața podului

- racordarea podului cu malurile cursului de apă se va realiza cu ajutorul a 4 aripi din beton armat;

- evacuarea apelor de pe pod se va realiza prin asigurarea pantelor transversale (2 x 2.00 %) și longitudinale pe lângă bordură și vor ajunge în emisar prin sistemul de scurgere al rampelor de acces;

- albia se va perea cu beton C20/25 (având grosimea 20 cm, așezat pe un strat de 15 cm grosime de balast) și va fi mărginită amonte si aval de câte un pinten din beton îngropat cu dimensiunile de 10x0,5x1,20m. În aval de pintenul îngropat, se va realiza o zonă de liniștire din anrocamente din piatră de mari dimensiuni pe o lungime de 3m.

**Rampe de acces**

Pentru racordarea podului nou cu drumurile existente, rampele de acces pe pod se vor amenaja astfel:

-pe o lungime de 30m aferent malul stâng și de 5m aferent malul drept, partea carosabilă va avea lățimea de 1 x 4.00 m;

-cu îmbrăcăminte permanentă din beton asfaltic 2 straturi cu grosimea de 4cm BAP 16, fiecare;

-racordarea de la sistemul rutier de pe rampe la suprastructura podului se va realiza cu ajutorul a două perne din balast armate cu geogrilă peste care se așterne sistemul rutier;

**Variantă de circulaţie pe timpul execuţiei**

Pe timpul execuţiei lucrărilor, traficul rutier se va devia pe rute ocolitoare.

Lucrările provizorii se vor semnaliza corespunzător normelor în vigoare pe timpul execuţiei.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei si a biodiversităţii***:

La realizarea proiectului se vor utiliza următoarele resurse naturale: apă, piatră spartă, balast, agregate minerale, nisipuri, pământ; și următoarele materiale: beton ciment, armătură, bitum, beton asfaltic, oțel beton, etc.

Aprovizionarea se va realiza treptat, evitându-se astfel stocarea de materii prime pe termen lung. Betonul se va aduce pe amplasament preparat și se va pune în operă. Pentru utilaje și mașinile de transport se va utiliza motorină ce va fi asigurată de la stațiile de distribuție din zonă;

**b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023;

În perioada de execuţie a proiectului si după realizarea proiectului vor rezulta deşeuri care, vor fi colectate selectivșsi se vor valorifica/elimina numai prin operatori economici autorizați.

**b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* organizarea de șantier, nu va fi amplasată în zonele ariilor protejate;
* se vor utiliza utilaje și vehicule performante, cu un nivel redus de zgomot și de noxe;
* deșeurile se vor colecta selectiv, se vor depozita temporar în zone special destinate și care respectă normele legale în vigoare, iar la intervale stabilite sau ori de căte ori este necesar se vor valorifica/elimina prin servicii specializate la depozitele de deșeuri corespunzătoare fiecarei clase, astfel se va evita contaminarea zonei și se vor evita;

***Măsuri pentru protecția factorului de mediu aer:***

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* verificarea vehiculelor care transportă materiale, pentru evitarea răspândirii acestora în afara arealului de construcţie;
* diminuarea la minimum a înălţimii de descărcare a materialelor care pot genera emisii de particule;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cât mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;

***Măsuri pentru protecția factorului de mediu sol si subsol:***

* dimensionarea lucrărilor la suprafața strict necesară;
* delimitarea strictă a culoarului de lucru;
* colectarea selectivă şi depozitarea temporară a deşeurilor generate pe amplasament, în interiorul perimetrului de lucru, în zone special amenajate în cadrul şantierului;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* antreprenorul trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;

***Măsuri pentru protecția factorului de mediu apă de suprafață si subterană:***

* proiectul nu este generator de ape uzate. Apele pluviale se vor deversa în sistemul existent de preluare și colectare pentru ape pluviale;
* proiectul nu prevede instalații de epurare sau preepurare;
* depozitarea materialelor utilizate în construcţii în spaţii special amenajate;
* manipularea şi utilizarea materialelor de construcţii astfel încât să se evite antrenarea acestora de apele de precipitaţii;
* aplicarea în caz de necesitate, a tuturor măsurilor de prevenire şi combatere a poluării accidentale, conform prevederilor legislaţiei în vigoare;
* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* se va respecta strict proiectul de execuție aprobat;
* monitorizarea și verificarea periodică a stării tehnice a utilajelor, echipamentelor și a mijloacelor de transport și păstrarea acestora în condiții bune de funcționare;
* utilajele și vehiculele nu se vor spăla pe amplasament;
* organizarea de șantier nu va fi amplasată în apropierea cursurilor de apă;

***Măsuri pentru protecția așezărilor umane:***

* pentru utilajele de lucru se vor stabili trasee care să asigure cel mai simplu acces la șantier, cu perturbări minime;
* se va asigura semnalizarea șantierului cu panouri de avertizare pentru a obliga conducătorii auto să reducă viteza în zona lucrărilor, și să acorde atenție sporită circulației pentru a se evita accidentarea riveranilor care se deplasează pe drum;
* antreprenorul are obligația să asigure menținerea curată a drumului pe perioada execuției;
* după desființarea șantierului, se va face reconstruția ecologică a terenului folosit temporar pentru organizarea de șantier sau în alte scopuri;
* de a lungul traseului cuprinse în proiect, nu există monumente istorice și de arhitectură, zone de interes tradițional, diverse așezaminte de importanță patrimonială, care să fie afectate prin lucrările propuse, și/sau care necesită protecție;
* în scopul protejării așezărilor umane și a altor obiective de interes public se vor avea în vedere și următoarele:
  + nu se va interveni în interiorul unor obiective protejate;
  + în timpul execuției, constructorul va respecta curățenia şi normele privind protecția şi igiena muncii în construcții astfel încât să nu aducă prejudicii zonei limitrofe, cadrului natural, mediului şi ecosistemelor;

***Măsuri împotriva zgomotului si vibrațiilor:***

* folosirea de utilaje care să nu conducă în funcţionare, la depăşirea nivelului de zgomot şi vibraţii admis de normativele în vigoare;
* impactul direct al zgomotului şi vibraţiilor va fi redus, temporar, pe termen scurt pe perioada de execuţie a proiectului de construcţii;
* interzicerea în zonă a circulaţiei unor categorii de vehicule în intervalele orare în care se înregistrează un nivel al indicatorilor de zgomot peste limitele admise;
* sursele de zgomot și vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;

***Lucrări de organizare de șantier***:

Organizarea de şantier (grupul social + baza de producţie) se va amplasa într-o zonă de comun acord cu beneficiarul, fiind asigurate căile de acces, sursele de apă, energie electrică, etc., pentru necesităţile şantierului. Programul de lucru pe santier se va desfășura în intervalul orar 7:00 – 16:00 de luni până vineri. Lucrările de organizare de şantier necesare executării lucrărilor de modernizare a drumului vor cuprinde: construcţii şi instalaţii ale antreprenorului care să permită satisfacerea obligaţiilor şi relaţiilor cu beneficiarul, precum şi cele privind controlul execuţiei.

Organizarea de șantier va cuprinde:

- platforme de depozitare și de lucru - un vagon – câmp standardizat având destinația birou și magazie de materiale;

- un pichet PSI dotat cu stingatoare cu spumă și pulbere;

- containere, pentru deșeuri reciclabile și pentru deșeuri nereciclabile.

- un grup sanitar de tip fosă ecologică;

- amenajarea unor incinte îngrădite pentru depozitarea materialelor de construcții și amplasarea unor barăci necesare personalului muncitor;

- câte o zonă de parcare pentru autovehicule și utilaje.

În cadrul lucrărilor de organizare de șantier se va instrui personalul angajat privind limitarea nivelului de zgomot la discuții normale, exclus comportamentul deviat verbal și claxonarea, folosirea grupurilor sanitare. Containerul birou va fi dotat cu mobilier și aparatură specifică și va fi conectat la utilități funcționale – energie electrică, comunicații. Iluminatul și încălzirea vor asigura confortul și ergonomia locurilor de muncă. Pentru lucrători sunt prevazute spatii pentru echipare/dezechipare. Acestea sunt special amenajate în containerul vestiar, utilat si dotat corespunzator acestui scop – iluminat si incalzit. Organizarea de santier se va ingradi perimetral cu imprejmuiri continue, periodic se va verifica continuitatea, starea tehnica si de securitate a imprejmuirilor santierului astfel incat sa fie preintampinat orice acces neautorizat in incinta. Conform specificului si tehnologiilor de executie pentru lucrari de constructii – montaj, in incinta santierului, pe perioada realizarii proiecului se vor afla echipamente tehnice diverse: - utilaje pentru constructii pe senile si pneuri, destinate diverselor lucrari mecanizate – excavare, incarcare, impins, compactare. - utilaje pentru ridicare, transport si manipulat sarcini - utilaje si echipamente pentru transport si turnat beton - mijloace de transport auto - scule de mana si echipamente de mica mecanizare - scule, unelte si dispozitive diverse - localizarea organizării de şantier; Organizarea de şantier (grupul social + baza de producţie) se va amplasa într-o zonă de comun acord cu beneficiarul, fiind asigurate căile de acces, sursele de apă, energie electrică, etc., pentru necesităţile şantierului.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât si pe timpul funcționării construcției.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 2 din 20.03.2023 emis de Primăria Comunei Cristolț, drumurile comunale, respectiv străzile ce fac obiectul prezentei documentații, se află în domeniul public a comunei Cristolț;

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă și din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: amplasamentul proiectului, conform coordonatelor Stereo 70 prezentate în documentaţie nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, pe perioada de execuţie și funcţionare.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

- proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional.

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

-pentru pro

Localizarea proiectului:

**Amplasament:** județul Sălaj, domeniul public a comunei Cristolț, în intravilanul și extravilanul localităților Cristolț și Văleni, pe traseele actuale ale unui drum comunal (DC 48 Cristolț – Muncel) și 7 străzi, pe cursurile de apă cadastrate: v.Cristolțel (II-1.046.01.00.00.0) și v.Solona (II-1.046.00.00.00.0), b.h. Someș - Crasna;

**Corp de apă de suprafață:** RORW2.1.46.1\_B1, Cristolțel ; RORW2.1.46\_B1, Solona;

**Corp de apă subteran:** - freatic, ROSO11, Someșul Superior, lunca și terasele;.

Lucrările propuse în documentația tehnică de fundamentare au drept scop asfaltarea unui drum comunal (DC 48 Cristolț – Muncel) și 7 străzi în comuna Cristolț , pe o lungime totală de **5415,8** m, drumuri pietruite, fără sistem de colectare și evacuare a apelor pluviale și neconforme, în vederea asigurării confortului și siguranței rutiere spre DN 1F prin DJ 110D și DC47, scăderea timpului de parcurs, stimularea dezvoltării economice și sociale durabile a zonei, asigurarea scurgerii apelor spre receptorii naturali. Obiectivul general al proiectului este îmbunătăţirea condiţiilor de viaţă pentru populaţia din zonă prin îmbunătăţirea infrastructurii fizice de bază - în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către SGA Sălaj cu nr. 55/21.07.2023 înregistrată la APM Sălaj cu nr. 6127/25.07.2023, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. din .2023,*** eliberat de ***Sistemul de Gospodărire a Apelor Sălaj***:
* Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albii fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
* Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
* Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
* Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
* La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
* Recepția lucrărilor se va face în prezența delegatului SGA Sălaj.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. din .2023,*** eliberat de ***Sistemul de Gospodărire a Apelor Sălaj***.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor, aprobată prin Legea nr. 17/2023;
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Anca Horotan